A4-0388/97

Ψήφισμα σχετικά με τη βελτίωση της αποτελεσματικότητας της κοινοτικής βοήθειας

Το Ευρωπαϊκό Κοινοβούλιο,

- έχοντας υπόψη την έκθεση της Επιτροπής Ανάπτυξης και Συνεργασίας και τις γνωμοδοτήσεις της Επιτροπής Ελέγχου του Προϋπολογισμού καθώς και της Επιτροπής Έρευνας, Τεχνολογικής Ανάπτυξης και Ενέργειας (A4-0388/97),

1. ζητεί όπως, στο μέλλον, η ενίσχυση της Κοινότητας για την ανάπτυξη συγκεντρώνεται σε μικρότερο αριθμό προγραμμάτων-πλαισίων, τομεακών ή κάθετων, τα οποία θα επιλέγονται σύμφωνα με σαφώς στοχοθετημένα θέματα προτεραιότητας[semigr ] κρίνει ότι δεν πρέπει να κατακερματίζονται οι προσπάθειες λόγω της πληθώρας δράσεων με περιορισμένη εμβέλεια και ότι τα προγράμματα πρέπει να εντάσσονται καλύτερα σε μία προσέγγιση ανά τομέα[semigr ] η ενίσχυση πρέπει να σχεδιάζεται μάλλον υπό μορφή μέτρων στήριξης για την τομεακή προσέγγιση παρά ως στοχοθέτηση επισημαίνει ότι με το πράσινο βιβλίο, η ίδια η Επιτροπή αναγνωρίζει ότι επιβάλλεται μία νέα εστίαση της κοινοτικής ενίσχυσης στις πολιτικές κατά τομέα καθώς και διαπραγμάτευση μεταρρυθμίσεων, εάν σκοπός είναι η αύξηση της αποτελεσματικότητάς της και του αντικτύπου της στις οικονομικές και κοινωνικές συνθήκες των επωφελούμενων χωρών[semigr ]

2. ζητεί να παρασχεθούν τα μέσα για την επιτυχία αποφεύγοντας να αρχίζουν προγράμματα χωρίς να είναι σαφέστατα γνωστό ποιος θα είναι ο τελικός προσανατολισμός τους[semigr ] τούτο προϋποθέτει να διεξάγονται προηγουμένως μελέτες σκοπιμότητας καθώς και εμπεριστατωμένες μελέτες επιπτώσεων[semigr ]

3. επισημαίνει ότι τα κράτη μέλη φέρουν σαφώς την ευθύνη για την επίλυση των σημαντικών προβλημάτων, όπως είναι η σημαντική καθυστέρηση κατά την εκτέλεση κονδυλίων του προϋπολογισμού και η μη ανάθεση εντολής σε υπαλλήλους της Επιτροπής στις χώρες ΑΚΕ, πράγμα που οφείλεται στον συγκεντρωτισμό των αποφάσεων για χρηματοδοτικά θέματα στο πλαίσιο των επιτροπών διαχείρισης του Συμβουλίου[semigr ]

4. ζητεί από την ΕΕ να λαμβάνεται μέριμνα για την οικονομική και κοινωνική αποδοτικότητα, την βιωσιμότητα, την καταλληλότητα και την σκοπιμότητα των παρεμβάσεων, λαμβάνοντας κυρίως υπόψη τις τεχνικές που συνιστώνται[semigr ]

5. επισημαίνει ότι, λογικά, δεν είναι δυνατόν να αξιολογηθεί η αποτελεσματικότητα της κοινοτικής βοήθειας, εάν τα προγράμματα αναπτυξιακής συνεργασίας των κρατών μελών δεν υποβάλλονται σε συγκρίσιμες εκτιμήσεις και καλεί τα κράτη μέλη και την Επιτροπή να πραγματοποιούν συγκριτικές εκτιμήσεις που θα επιτρέπουν σε όλα τα μέρη να αξιολογούν και να βελτιώνουν τα προγράμματά τους[semigr ]

6. ζητεί να λαμβάνεται μέριμνα για την τήρηση του λογικού πλαισίου αναφοράς σε όλα τα στάδια: εξέταση, εφαρμογή, διαχείριση, εσωτερική και εξωτερική συνοχή, παρακολούθηση και βιωσιμότητα, αποτελεσματικότητα[semigr ]

7. διαπιστώνει ότι οι ειδικές αναλύσεις της κοινοτικής βοήθειας - λ.χ. σχετικά με την επισιτιστική βοήθεια - έχουν επισημάνει σημαντικές επιτυχίες οι οποίες θα πρέπει να αξιοποιηθούν περαιτέρω[semigr ]

8. ζητεί τη βελτίωση του συντονισμού μεταξύ διμερούς και κοινοτικής βοήθειας καθώς και της συνεννόησης μεταξύ των δύο μερών[semigr ]

9. επισημαίνει τη σχετικά ανεπαρκή στελέχωση της ΓΔ VIII της Επιτροπής σε σύγκριση με όλα τα τμήματα αναπτυξιακής συνεργασίας στα κράτη μέλη[semigr ]

10. ζητεί τη βελτίωση του συντονισμού μεταξύ της αναπτυξιακής συνεργασίας και των άλλων κοινοτικών πολιτικών, οι οποίες έχουν επίπτωση στην ανάπτυξη[semigr ] επισημαίνει ότι η ίδια η Επιτροπή αναγνωρίζει την ανάγκη καλύτερου συντονισμού τόσο εσωτερικού όσο και εξωτερικού που θα επέτρεπε να ενισχυθεί σημαντικά ο αντίκτυπος πάρα πολλών δράσεων συνεργασίας[semigr ]

11. επισημαίνει ότι δεν είναι δυνατόν να διατεθούν οι ανθρώπινοι πόροι που θα ήταν αναγκαίοι για την εφαρμογή του ψηφίσματος του Συμβουλίου της 20ης Δεκεμβρίου 1995 για την ενσωμάτωση θεμάτων που αφορούν και τα δύο φύλα στο πλαίσιο της ευρωπαϊκής αναπτυξιακής συνεργασίας όσο και, γενικότερα, να εξασφαλισθεί η πλήρης ένταξη της διάστασης του φύλου στα αναπτυξιακά προγράμματα και στις εμπορικές σχέσεις της Ευρωπαϊκής Ένωσης[semigr ]

12. καλεί την Επιτροπή να δημιουργήσει κεντρική μονάδα η οποία θα αναλάβει, στο πλαίσιο των εργασιών της Επιτροπής, τη γενική εποπτεία της αξιολόγησης των προγραμμάτων ανάπτυξης και ενίσχυσης, συμπεριλαμβανομένων των ECHO, MEDA, PHARE και TACIS, θα διασφαλίσει τον απαραίτητο έλεγχο της ποιότητας και τη συγκρισιμότητα των αποτελεσμάτων της αξιολόγησης της Επιτροπής και θα βελτιώσει την ανταλλαγή εμπειριών μέσα στην ίδια την Επιτροπή αλλά και με άλλους φορείς αναπτυξιακής βοήθειας[semigr ]

13. ζητεί, κατά την αξιολόγηση, να διεξάγεται ο κατάλληλος αναδρομικός έλεγχος ως προς την μεθόδευση των σχεδίων[semigr ] για δε τα σχέδια μεγάλης εμβέλειας και διάρκειας η διαδικασία αξιολόγησης να αρχίζει ενώ τα σχέδια ευρίσκονται καθ' οδόν[semigr ]

14. καλεί την Επιτροπή να εξασφαλίσει τους ανθρώπινους πόρους που απαιτούνται για τη διεκπεραίωση και διαχείριση των αιτήσεων χρηματοδότησης για αναπτυξιακά σχέδια που υποβάλλουν οι ΜΚΟ, εφόσον οι δραστηριότητες αυτές εμπίπτουν στην αρμοδιότητα της Επιτροπής και όχι μη κοινοτικών φορέων[semigr ]

15. ζητεί από την Ένωση να δοθεί εκ νέου νόημα στην εταιρικότητα διευρύνοντας τον κύκλο των άμεσα ενδιαφερόμενων, ο οποίος δεν περιορίζεται στους δότες και στις δικαιούχους κυβερνήσεις αλλά πρέπει να συμπεριλάβει τους άμεσους επί τόπου δικαιούχους και τις ΜΚΟ που δρουν στους τομείς αυτούς[semigr ] κρίνει ότι η εταιρική σχέση, ή αυτό το οποίο έχει επικρατήσει να αποκαλείται «ανάπτυξη δια συμμετοχής» πρέπει να συμβαδίζει με αυτό το οποίο οι ΜΚΟ εννοούν με τον όρο «capacity building» (δημιουργικές δυνατότητες) στις δικαιούχους χώρες και να επιτρέψει γνήσιο διάλογο για την χρήση των πόρων[semigr ]

16. καλεί την Επιτροπή να λαμβάνει υπόψη τους παράγοντες που αφορούν και τα δύο φύλα τόσο στα προγράμματά της όσο και στα σχέδια συνεργασίας, εφόσον η συμμετοχή των γυναικών αποτελεί θεμελιώδη παράγοντα για την επιτυχία των αναπτυξιακών στρατηγικών[semigr ]

17. καλεί την Επιροπή να καθιερώσει συνεχή διάλογο με τις μη κυβερνητικές οργανώσεις που μετέχουν στις κοινοτικές δράσεις συνεργασίας[semigr ]

18. ζητεί από την ΕΕ να συμβάλει στην βελτίωση των θεσμικών και πολιτικών δυνατοτήτων στις δικαιούχους χώρες, εφαρμόζοντας την αρχή της βοήθειας υπό όρους, τόσο όσον αφορά τη δημοκρατική ρήτρα και το σεβασμό των ανθρωπίνων δικαιωμάτων όσο και την επίτευξη ενός ελαχίστου επιπέδου αποδοτικότητας και διαφάνειας στην οικονομική διαχείριση[semigr ]

19. ζητεί την ενίσχυση της κοινοτικοποίησης της συνεργασίας και της αναπτυξιακής βοήθειας μέσω της ενσωμάτωσης του ΕΤΑ στον κοινοτικό προϋπολογισμό[semigr ]

20. εκφέρει ευνοϊκή γνώμη για την απόφαση αρχής όσον αφορά την αναπτυξιακή βοήθεια, να διαχωρισθεί σαφώς η διαδικασία λήψης πολιτικών αποφάσεων από το έργο της τεχνικής διαχείρισης των σχεδίων και να συγκεντρωθούν τα καθήκοντα της εν λόγω διαχείρισης σε κοινή υπηρεσία διαχείρισης της κοινοτικής βοήθειας προς τις τρίτες χώρες[semigr ] θεωρεί την δημιουργία μιας τέτοιας κοινής υπηρεσίας ως σημαντικό βήμα για την επίτευξη μεγαλύτερης αποτελεσματικότητας και διαφάνειας κατά τη διαχείριση των σχεδίων που χρηματοδοτούνται από την Κοινότητα[semigr ] επιφυλάσσεται, ωστόσο, να εκφέρει αργότερα την γνώμη του για τον τρόπο εφαρμογής της εν λόγω απόφασης αρχής[semigr ]

21. καλεί την Επιτροπή να εξασφαλίσει ότι όλα τα μέτρα που στοχεύουν στη βελτίωση της αποδοτικότητας της κοινοτικής βοήθειας θα εφαρμόζονται επίσης στις δραστηριότητες ανθρωπιστικής βοήθειας του ECHO[semigr ]

22. διερωτάται αν δεν θα ήταν σκόπιμο να χρησιμοποιήσει την ειδική του ικανότητα ανάλυσης και αξιολόγησης για να συλλάβει ακριβώς τις ποιοτικές και άκρως πολιτικές πλευρές της κοινοτικής πολιτικής αναπτυξιακής βοήθειας[semigr ] όντως, κρίνει ότι αυτή η δυνατότητα ανάλυσης δεν δύναται, φυσικά, να υποκαταστήσει την τεχνική αξιολόγηση που ήδη διεξάγεται σε επίπεδο Επιτροπής. Δεν πρόκειται για επικάλυψη αρμοδιοτήτων αλλά μια τέτοια πρωτοβουλία θα συμπλήρωνε αποτελεσματικά τα υφιστάμενα μέσα[semigr ]

23. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.